陳談

陳談，字允默，號鶴峰，福建福州府長樂縣人，民籍。

生平 
弘治十四年（1501年）辛酉科福建鄉試第四十七名舉人，正德三年（1508年）中式戊辰科會試第一百四十三名，第三甲第一百五十三名進士。歷官刑部郎中，正德十四年（1519年）明武宗南巡，與同僚上諫，被廷杖瀕死。出為兗州府知府，嘉靖初以病告歸，卒於途中。

家族 
曾祖陳植；祖父陳宏煒；父陳德隆，歷浦江、曹縣、上海、新建四縣教諭。前母林氏；母丁氏，贈安人；繼母郭氏。具慶下。

兄陳讓，字允恭，弘治乙卯科舉人，授石城知縣，以廉明稱，三載報政，值劉瑾竊權，遂棄官歸；陳諤、陳謹（府同知）、陳謨。弟陳鑾（署教諭舉人）；陳讚，字允揚，嘉靖癸未進士，歷兵部郎中、湖州府知府，擢貴州兵備副使，致仕歸；陳諧。子陳豪，嘉靖壬辰進士。

参考资料 

弘治十四年辛酉科福建鄉試舉人
T
長樂人
明朝刑部郎中
明朝兗州府知府